Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 1013

b) Tudjon navigálni életkorának megfelelő magyar nyelvű honlapok oldalai között. 2006/20/II. szám AZ ÉLETVITEL ÉS GYAKORLATI ISMERETEK MŰVELTSÉGI TERÜLET TANTERVEI 1–4. ÉVFOLYAM 2006/20/II. szám Az Életvitel és gyakorlati ismeretek műveltségi terület részletes tantervei mintegy másfél évtizedes tantervés taneszköz-fejlesztési praxis, kutatási és kísérleti eredmény, gyakorlati kipróbálási tapasztalat felhasználásával nyerték el végleges formájukat. Az eredeti tanterveket az Értékközvetítő és Képességfejlesztő Program Országos Központja dolgozta ki Zsolnai József koncepciója alapján. Ezen ÉKPtanterv tantárgyi tanterveit – intézményünkben helyi alternatív tantervként alkalmazva – újabb többszöri kipróbálás alapján alakították olyanná a Zalabéri Általános Iskola pedagógusai, hogy más, igényes, szokatlan tevékenységeket is bátran alkalmazó pedagóguscsoportok nyugodtan alkalmazhatják őket helyi tanterveikben. A Képességfejlesztő és értékőrző kerettanterv (KÉK) részletes tantervei a NAT 2003-hoz igazítottak. Az általános iskola 1–4. évfolyamára az Életvitel és gyakorlati ismeretek műveltségi területen belül a következő tanterveket közöljük: Tárgyformálás és környezetkultúra 1–4. Â Az egyes tantervek jellemzőit, az alkalmazásukhoz szükséges feltételeket a tantárgyi tantervek ismertetői tartalmazzák. ÂA tanulásához-tanításához javasolt időkeretet az összefoglaló óraterv javaslat és a tanterv tartalmazza. ÂE részletes tantervek nem önmagukban álló dokumentumok. Minden egyes tantárgyi tantervhez pedagógiai segédletek és az adott tantárgy tanulását segítő – zömmel saját fejlesztésű – taneszközök tartoznak. A tantárgyi tanterveken túl minden egyes tantárgyhoz négyféle pedagógiai segédlet készült és készül. Ezek az alábbiak:  tanítási program ( vagy tantárgyi útmutató),  feladatgyűjtemény,  időterv,  mérőlap és értékelési útmutató. ÂA Képességfejlesztő és Értékőrző Kerettanterv bármilyen tantárgyi tantervének, segédleteinek és taneszközeinek használatára továbbképzések keretében készülhetnek fel az ilyen típusú szolgáltatást igénylő pedagógusok. 2006/20/II. szám TÁRGYFORMÁLÁS ÉS KÖRNYEZETKULTÚRA 1–4. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–8. évfolyam számára kimunkált alternatív tanterve képezte. Itt az 1–4. évfolyamra szóló Tárgyformálás és környezetkultúra tantervet közöljük. A Képességfejlesztő és értékőrző (KÉK) alternatív kerettantervi ajánlatban az Életvitel és gyakorlati ismeretek műveltségi terület tantárgyai közül a Tárgyformálás és környezetkultúra tantárgyat nyújtjuk be. A Tárgyformálás és környezetkultúra tantárgy témaköreibe iktatta a korábbi tantárgyi tanterveink tárgyformálással is foglalkozó témái közül a Barkácsolás tantárgy, a Technika tantárgy, a Környezet- és vizuális kultúra tantárgy, valamint a Bábozás tantárgy releváns témaköreit. Ugyanakkor bővítette – a NAT 2003 törekvéseihez igazodva – az eredetiséget és az egyéni leleményt alkotó projektmunkában megvalósító újabb, az 1–8. osztályon végigvonuló témakörökkel. Javasolt óraszám Évfolyam 1. 2. 3. 4. Heti óraszám A KÉK és a NAT 2003 viszonyának jellemzői A KÉK Tárgyformálás és környezetkultúra tanterve a NAT Életvitel és gyakorlati ismeretek műveltségi területére terjed ki. A tanterv figyelembe veszi a NAT Életvitel és gyakorlati ismeretek műveltségi területének leírásában közölt alapelveket, célokat és fejlesztési feladatokat. A tanterv jellemzői A tantervi felfogásunk középpontjában a kreatológiai (alkotástani) nézőpont áll. A személyes és csoportos alkotásnak az a dimenziója, amely a tárgykonstruálást, a kézügyességet, az eredetiséget produktum létrehozásában, esetleg tárgyak rekonstruálásában szándékszik tetten érni. A tanterv alkalmazásához szükséges feltételek A tantárgy sikeréhez hozzájárulhat egy olyan szakterem, amely a tárgyformálást, és a kooperatív munka, illetve a projektmunka igényeit kielégíti, ám ennek hiányában osztálytermi keretek között is kivitelezhető a tanterv programja. 2006/20/II. szám A tananyagelsajátítás, az ellenőrzés és az értékelés módszerei az 1–4. évfolyamon TECHNIKA A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Tárgyak tervezése, elkészítése  Folyamatábra elemzése, rajzolása  Festékek, faápoló anyagok felhasználásának megismerése a gyártmányismertető alapján  Anyagmegmunkálási módszerek gyakorlása  Szegecselés, menetfúrás, menetmetszés gyakorlása  Művelettervek készítése  Mechanizmusok működésének vizsgálata, modellezése  Épített szerelt modellek készítése kétütemű és a négyütemű Otto motor működésének megismerése modellek tanulmányozásával  Egyszerű áramkörök megismerése, tervezése, szerelése  Elektromos eszközök működésének megismerése (ábraelemzés)  Irányítási folyamatábra elemzése  Közlekedési-, elektrotechnikai eszközök történetének megismerése szövegolvasással, múzeumlátogatással  Közlekedési modellek készítése  Lakóház makettjének elkészítése  Technika történetének megismerése ismeretterjesztő szövegek útján  A közlekedés ágazatainak megismerése szövegfeldolgozás, ábraelemzés segítségével  Menetrendek használatának gyakorlása  Közlekedési szabályok gyakorlása  Baleseti szituációk elemzése  Elsősegélynyújtással kapcsolatos ismeretek gyakorlása  Kerékpár karbantartásának gyakorlása szét- és összeszereléssel  A kert fajtáinak megismerése szövegolvasás és kép- és ábraelemzés révén  Kert tervezése  Szaporítási módok gyakorlása  Dísznövény ápolása, gondozása  Talajelőkészítés végzése  Vetőmagok vizsgálata  Szóbeli ellenőrzés  Írásbeli ellenőrzés  Mérés, szerkesztés pontosságának ellenőrzése  A tanulók munkájának megfigyelése  Kész produktum ellenőrzése  Tanulói értékelés  Produktumok rangsorolása  A kész produktum tanári értékelése  A munka pontosságának értékelése  Szóbeli és írásbeli feleletek tanári értékelése 2006/20/II. szám KÖRNYEZET- ÉS VIZUÁLIS KULTÚRA A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Ábrázolás minta után fény árnyék, színdinamika, elemzése  Fény árnyék megfigyelés  Mozgásfázisok megfigyelése, modellezése, fázisok ábrázolása, fázisok kapcsolása  Nagyítás és megfigyelése ábrázolása  Betűkollázs készítése, betűtípusok gyűjtése, a betűk adatainak megismertetése számítógépen  Levélpapír, boríték, embléma, névjegy, védjegy tervezése, ugyanezek megismertetése megfigyeléssel, gyűjtéssel  Fekete-fehér fotók megfigyelése  Fénymásoló alternatív használata  Település modellezése, házmodellek, településszerkezetek modellezése  Építészeti alapismeretek, belsőépítészeti alapismeretek, közlése látogatással megfigyeltetéssel  Nyomatkészítés tetszőleges eljárással  Nyomatjátékok  Műelemzési alapgyakorlatok szóban  Iparművészeti alkotásokat bemutató képek gyűjtése, rendszerezése, tárgyak elemzése  Ismerkedés képzőművészek életrajzával  Szimmetria, asszimmetria elemzés  Absztrakciós folyamatok modellezése  Alkalmazott grafikai eljárásokkal ismerkedés  Plakátkészítés  Fázisrajzok készítése, animációs lapok készítése, filmkészítés  Tervrajz készítése épületről, tárgyról  Tömegkommunikáció elemzése  Újság, híradó vagy rádióműsor készítése  Képregény-készítés  Szóbeli elemzések meghallgatása  Szóbeli önelemzések  A tanuló résztevékenységeinek megfigyelése  A tanulók produktumainak kiállítása  Az egyes tanulók affinitásának megfigyelése  Az elkészült munkák elemzése  Megfigyelés tevékenységekben  Egyes tematikus egységek esetén, ha az egység objektivációi lehetővé teszik, mestermunkák készítése  Egyes tematikus egységek esetén, ha az egység objektivációi lehetővé teszik, írásos rajzos riportok készítése  Írásos beszámolók készítése  Tanulók résztevékenységeinek megfigyelése  Tanulói produktumok önértékelő elemzése szóban  Tanulói produktumok összehasonlítása több szempont alapján  Tanulói produktumok tanulói zsűrizése  Kiállítás rendezése tanulói produktumokból  Tablók könyvek riportok elemzése  Írásos munkák elemzése 2006/20/II. szám BÁBOZÁS A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Bábkészítés, díszletkészítés, kellékkészítés utánzással  Bábkészítés, díszletkészítés, kellékkészítés fantázia alapján  A báb mint sajátos színpadi eszköz díszítésének gyakorlása  Mozgásgyakorlatok: ritmikus mozgás, futás, ugrás zenére, versekre stb.  Különböző bábfajták tartásának, mozgatásának tanulása egyedül vagy társakkal  Különböző bábfajták tartásának, mozgatásának tanulása paraván mögött  Páros vagy csoportos rögtönzések a jelenetalakítás gyakorlása érdekében  A „bábos beszéd” tanulása: beszédgyakorlatok, helyesejtési gyakorlatok végzése  Díszlethasználat, kellékhasználat, és az előadás együttes létrehozásának tanulása társakkal, paraván mögött  Versek, dalok, mesék, irodalmi művek előadása egyedül különféle bábtípusokkal  Bábjáték előadása közönségnek csoportosan  A műelemzés tanulása az Irodalomtanulás, a Vizuális kultúra, az Ének-zene stb. tanulása során szerzett ismeretek és képességek alkalmazása révén  Bábszínházlátogatás  Előadások elemzése, értékelése  Az egyes tanulók bábkészítő munkájának megfigyelése a pedagógus által  Az elkészült báb (kelék, díszlet) beválásának kipróbálása: bábozás során való alkalmazás révén  Egyes tanulók rövid produktumainak közös megtekintése  Közös produkciókban való bábozás megtekintése  Közönségnek szóló előadások szervezése  Beszédgyakorlatokon nyújtott teljesítmény megfigyelése  Memoriterek (versek, dalok, mesék, kötött irodalmi szövegek mindennapi szövegek) „felmondatása”  A bábjátékról tanultak elsajátításának ellenőrzése az egyes gyerekek bábelőadások elemzésébe való bevonása révén  Műelemzések meghallgatása vagy leíratása  Elemzések „megjelentetése” belső (iskolai) kiadványokban  A produktum társak által való értékelése szóban  A produktum pedagógus által való elemző értékelése szóban  Produktumok rangsorskálán való elhelyezése  Produktumok zsűriztetése  Produktumhoz követelményszint rendelése („osztályozás”)  Szembesítés versenyeken való részvétel során a közönség tetszésnyilvánításával 2006/20/II. szám A tárgyformálás és környezetkultúra tárgy alapelvei, céljai A Tárgyformálás és környezetkultúra című kötelező tantárgy az Életvitel és gyakorlati ismeretek műveltségi területhez tartozik, és a gyermekek kreativitását és önállóságát hivatott fejleszteni. A tantárgy a tárgyformálás iskolában kivitelezhető lehetőségeit a környezettudatos magatartás fejlesztéskörének szemszögéből interpretálja. Alapvető törekvése és célja, hogy az iskolás fiatalok az anyagi (főként a tárgyimesterséges) környezetben olyan felelős személyként „mozogjanak”, akik tudják, hogy annak alakításában életkoruktól függetlenül szerepük lehet és van. A felelős, környezettudatos tárgyformálás egyben maga után vonja, hogy a tanulók az őket körülvevő környezet tárgykultúrájának megítélésébe, értékelésébe is belefolynak. Mivel a tantárgy a Környezettan címen diszciplinarizálódott ismeretköröknek és az embernek mint alkotó embernek a helyzetére vonatkozó tudást és kreatív képességeket hivatott integrálni, a Tárgyformálás és környezetkultúra című tárgy művelésétől azt várhatjuk el, hogy minden egyes tanuló, aki tárgyformálással foglalatoskodik akár tanóra, akár szabadidős tevékenység, akár projektmunka, akár hobbitevékenység keretében, a homo fáber és a homo esztétikusz, illetve a homo kreátor szerepeinek, lehetőségeinek, attitűdjeinek elsajátításával viszonyul önmagához mint problémamegoldó, és mint tárgyi konstruktumokat létrehozó emberhez, aki emellett a környezettudatos magatartást is a sajátjának tekinti, mintegy beépíti azt énképébe. A tárgyformálásra késztetést a tantárgy a gyermekek környezetalakító igényére és szükségletére építve gondolja kivitelezhetőnek. Tehát célnak tekinti azt, hogy a gyermekekben és a fiatalokban önkifejezési szükséglet és alkotási igény alakuljon ki, és e távlati cél évfolyamokra történő lebontásától és konkrét megfogalmazásától várja, hogy a tárgyak tartalmának, funkcióinak és formáinak a figyelembevételével (iskolás korában éppúgy, mint háztartásban élő felnőttként, illetve munkahelyén munkavállalóként) alkalmassá váljék a felelősséget is vállaló környezettudatos magatartás gyakorlására. Ehhez pedig többek között azt is ki kell kialakítani benne, hogy önmagát és környezetét összefüggésben szemlélje azáltal, hogy mikrokörnyezetét egyszerre tekintse adottnak és alakíthatónak a célszerűség és funkcionalitás, az igényesség, valamint a jó ízlés és a környezetesztétikum kívánalmai szerint. A fent vázolt globális célok további, évfolyamonkénti részletezésére nincs szükség, ezért ilyeneket az évfolyamok elején nem fogalmazunk meg. A pedagógus feladata mindig az adott tanulói tevékenységhez illesztve, az alapelvek és célok szellemében szervezni a tanulási folyamatot. A Tárgyformálás és környezetkultúra témáit, illetve e témákhoz kapcsolódó tanulási feladatokat és iskolában kivitelezhető teljesítményeket részben a tárgyformáló magyarság évszázados hagyományokra visszanyúló praxisának konstruktív-reproduktív elsajátításával kíséreljük megoldatni. Emellett a tantárgy tematikájába építjük a vizuális művészetek olyan problémaköreit és témaköreit, amelyek a problémamegoldást, a tervezést, az elkészült mű kritikai (főként esztétikai) értékelését, megmérettetését is jelentik. A tantárgy témáinak kialakításában építünk a hazai „gyakorlati oktatás”, illetve technikaoktatás keretei között didaktikai hagyományként élő olyan tárgyformáló és egyben konstruáló tevékenységekre, amelyek a környezet arculatát befolyásoló műszaki és agrártechnikai alkotások tervezésében, kivitelezésében előfordulnak, valamint a háztartások mindennapi gyakorlatában hasznosíthatók. Legvégül pedig olyan tevékenységköröket, illetve témaköröket szolgalmazunk a Tárgyformálás és környezetkultúra tantárgy keretei között, amely az emberi szükségleteket és igényeket kielégítő eredeti használati tárgyak és eszközök tervezésére és készítésére inspirálhatja a fiatalokat mind az iskolában, mind pedig felnőttkorban. Eszerint a Tárgyformálás és környezetkultúra tárgy a következő tevékenység-főosztályok, illetve mikromodulok köré csoportosítva épül fel: I. A magyar tárgyi néprajz hagyományrendszerében érvényesülő reproduktív és részben kreatív tárgyformáló tevékenységek II. A vizuális és más művészeti ágak körében megvalósuló, kreatív tárgyformáló tevékenységek III. A műszaki és agrotechnikai környezetalakítás világához kapcsolódó, a tervezéselmélet igényeit is figyelembe vevő tárgyformáló tevékenységek IV. A mindennapi környezetben alkalmazható, emberi szükségletet és igényt kielégítő eredeti használati tárgyak és eszközök tervezése, készítése és értékelése 2006/20/II. szám Tematikus tananyag, tanulási program, teljesítmény, teljesítménykövetelmények évfolyamonként

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes